العقدة من لساني يفقهوا قولي. السلام عليكم ورحمة الله وبركاته. اهلا بحضراتكم في الحلقة الخامسة والسبعون من حلقات سلسلة تدبر اسماء الله الحسنى والليلة نبدأ معا اسم السلام. اسم السلام هياخد مننا ليلتين ان شاء الله بكرة النهاردة وبكرة بازن الله
آآ قال تعالى ولله الاسماء الحسنى فادعوه بها. وذروا الذين يلحدون في اسمائه سيجزون ما كانوا يعملون وقال المعصوم صلى الله عليه وسلم ان لله تسعة وتسعين اسما. مائة الا واحدة. من احصاه
دخل الجنة. طيب. لما نجمع كده هذه الاية مع هذا الحديث نجد اننا عندما ندعو الله باسمائه الحسنى ده معناه ان احنا نفهم معانيها ومقتضياتها. وبالتالي نعلم ما عند الله لنا فنطلبه من الله. ونمكن وده المهم بقى هنا
نمكن معاني هذه الاسماء من انفسنا. يعني نسيب نفسنا لها تشكلنا زي العجينة. عارفين العجينة كده بتاعة البيتزا اللي بيقعد يعجنها كده ويفردها تسيب الاسماء تعجنك وتشكلك فتغير عقائدنا. وتغير اخلاقنا وتغير طباعنا
فنصبح ممن كتب الله لهم الجنة يعني ايه من احصاها دخل الجنة؟ اللي يحفزها؟ لأ. اللي تغيره يدخل الجنة. يعني الاسماء دي تجعلك اهل لدخول الجنة آآ في ده سياق طبعا في سياق خطير الناس لازم تركز فيه في سورة الاعراف لما بنقرا الاية ولله الاسماء
قل حسنى فادعوه بها. الناس ما بتركزش ان السياق نفسه خطير. لازم تيجي كده تقرا الاية اللي قبلها كمان. وتشوف بقى السياق جايز ازاي لان عدم التركيز في مسألة الاسماء الحسنى ويعني بمعنى عدم معرفة من تعبد مشكلة
ربنا بيقول في الاية اللي قبلها ولقد ذرأنا لجهنم كثيرا من الجن والانس لهم قلوب لا يفقهون بها ولهم اعين لا يبصرون بها. ولهم اذان لا يسمعون بها. اولئك كالانعام بل
اضل اولئك هم الغافلون ولله الاسماء الحسنى فدعوه بها. وذروا الذين يلحدون في اسمائه سيجزون ما كانوا يعملون. ازا معرفة اسماء الله الحسنى تكون بالقلوب التي تفقه والاعين التي تبصر والاذان التي تسمع. طب نبصر ايه ونسمع ايه؟ نبصر ونسمع ايات الله
الوحي ايات الايات الكونية الكون حوالينا ننظر في خلق الله نسمع ونقرأ تعاليم سنة النبي صلى الله عليه وسلم. مواعظ ودروس العلماء هو ده الاشياء اللي تجعلنا نقترب من الله. والا فالانسان يصبح كالانعام. بل هم اضل. اضل من الانعام
ازا يجب ان احنا نمكن هزه الاسماء مننا من قلبنا ومن اسماعنا ومن ابصارنا اللي هي ادوات التفكر وادوات التدبر اللي عندنا. طيب. اسم حلقة اليوم هو اسم السلام وهذا الاسم اسم مهم جدا لان روح الاسلام في هذا الاسم
روح الاسلام في اسم السلام تعالوا بقى نشوف كده. الاسم ده ورد في القرآن الكريم مرة واحدة. في سورة الحشر سورة الحاج معناها سورة قصيرة يعني تتكون من اربعة وعشرين اية فقط الا ان فيها حوالي عشرين اسم من اسماء الله
في اسماء كثيرة تعالوا نشوف الاية اللي ورد فيها اسم السلام اعوذ بالله السميع العليم من الشيطان الرجيم هو الله الذي لا اله الا هو الملك القدوس السلام المؤمن المهيمن
العزيز الجبار المتكبر سبحان الله عما يشركون اذا ورد في القرآن الكريم مرة واحدة في سورة الحشر. وفي السنة ورد عدة احاديث تعالوا نشوف كده الاحاديث اللي ورد فيها اسم السلام في السنة
ركز معي عن شقيق ابن سلمة قال قال عبدالله كنا اذا صلينا خلف النبي صلى الله عليه وسلم قلنا السلام على جبريل وميكائيل السلام على فلان وفلان. فالتفت الينا رسول الله صلى الله عليه وسلم فقال
ان الله هو السلام فاذا صلى احدكم فليقل التحيات لله والصلوات والطيبات السلام عليك ايها النبي ورحمة الله وبركاته. السلام علينا وعلى عباد الله الصالحين فانكم اذا قلتموها اصابت كل عبد لله صالح في السماء والارض
اشهد ان لا اله الا الله واشهد ان محمدا عبده ورسوله هنا الحديث ده انا عاوز اشرح فيه شوية لطائف الحقيقة اولا مين هو الصحابي اللي روى الحديث؟ بص كده معي
الصحابي بيقول قال عبدالله كنا اذا صلينا خلف النبي طب عبدالله مين في صحابة كتير اسمهم عبدالله لعبدالله بن عمر وعبدالله اللي هو ابن عمر ابن الخطاب وعبدالله بن عمرو بن العاص
عبدالله ابن الزبير ابن العوام عبدالله بن مسعود في كتير نعرف من مين؟ يعني نعرف من ازاي مين الراوي اللي اللي قبله على طول عن شقيق ابن سلمة في علم اسمه علم الرجال
بيدرس الرواة ما هوش رجال بس فيهم نساء ايضا. لكن هو اسمه كده علم الرجال بيدرس الرواة اللي رووا الاحاديث كل واحد بقى اتولد كل واحد له ترجمة. ترجمة يعني قصة حياته. دي كلمة ترجمة يعني قصة حياته. يعني
اتولدوا امتى؟ عاشوا فين؟ ماتوا فين؟ ماتوا سنة كام؟ اخلاقهم ايه؟ ثقة ولا لا شقيق ابن سلمة ده وكنيته ابو وائل عاش في الكوفة وهو تلميذ عبدالله بن مسعود لذلك
اذا قيل قال عبدالله يعني لما نلاقي ان شقيق ابن سلمة بيقول قال عبدالله يبقى وانت مغمض عبدالله بن مسعود كتب الجرح والتعديل اللي هو علم الرواة قال عمرو بن مرة ده احد علماء الجرح والتعديل الكبار
ابو وائل اعلم اهل الكوفة. ابو وائل ده اللي هو شقيق ابن سلمة. ابو وائل اعلم اهل الكوفة بحديث ابن مسعود. يعني واحد عنده علم باحاديث ابن مسعود تاني شيء
قال عبدالله كنا اذا صلينا خلف النبي صلى الله عليه وسلم قلنا السلام على جبريل وميكائيل والسلام على فلان وفلان. فالتفت الينا رسول الله صلى الله عليه وسلم فقال ان الله هو السلام. يعني ايه
ليه الكذا النبي قال ان الله هو السلام هم بيقولوا كنا لما نصلي وراه نقول السلام على جبريل. السلام على ميكائيل السلام على فلان. السلام على فلان فده معناه ان النبي صلى الله عليه وسلم
خوفا من ان حد يقول السلام على الله قال ان الله هو السلام. فاذا صلى احدكم فليقل التحية لله. مش يقول السلام على الله طب انا عرفت منين ان النبي قال كده لانه خاف ان حد يقول السلام على الله. لان فيه صيغة اخرى لهذا الحديث بتقول
لا تقولوا السلام على الله فان الله هو السلام. فاذا جلس احدكم في الصلاة فليقل ده حديث التشهد. حديث اللي اتعلمنا منه التشهد. فاذا جلس احدكم في الصلاة فليقل التحيات
لله والصلوات والطيبات. السلام عليك ايها النبي ورحمة الله وبركاته. السلام علينا وعلى عباد الله الصالحين في حين السلام على فلان. ده دعاء له. انت بتدعو له السلام علينا بتدعو علينا يعني بتدعو لنا
السلام على عباد الله الصالحين. بتدعو لعباد الله الصالحين السلام عليك ايها النبي بتدعو للنبي. لكن نحن لا ندعو لله لا يجوز انك تدعو لله الله سبحانه وتعالى لا يحتاج شيء عشان ندعوا له
لا ينفعه شيء لا يضره شيء. اللهم امال نعمل ايه؟ نحييه بيقول التحيات لله. فنحن نحيي الله بالتحيات. ولا ندعو لله. نحن ندعو الله ده يقودنا بقى الى معنى السلام
لازم كده نقعد ندقق كده مش بضيع وقت احنا بنتعلم وبندقق في الكلمات وفي المصطلحات وفي المعاني مهم قوي مرة بتعملها في كل كلمة وتبقى خلاص انت هضمت الكلمة وبقى عندك علم بمعناها
طيب معنى السلام. طب قبل ما ندخل في معنى السلام باقي حديثين تانيين ورد فيهم اسم الله اسم الله السلام. خلينا نقوله من الاول عن عائشة رضي الله عنها قالت ان النبي صلى الله عليه وسلم كان اذا سلم يعني يسلم من صلاته اذا سلم قال اللهم انت السلام
ومنك السلام تباركت يا ذا الجلال والاكرام تمام يبقى ده حديث ايضا ورد فيه اسم السلام. اللهم انت السلام ومنك السلام. طب اركت يا ذا الجلال والاكرام. الحديث الثاني قال
آآ قال رسول الله صلى الله عليه وسلم ان السلام اسم من اسماء الله تعالى وضعه الله في الارض فافشوا السلام بينكم يعني ايه قفشوا السلام؟ يعني انشروا السلام والسلام هنا معناه التحية بالسلام. يعني ايه افشوا السلام؟ يعني انشروا التحية بالسلام. سلموا على بعض
قول السلام عليكم معنى كلمة السلام لغة ايه بقى؟ السلام مصدر يستخدم كاسم للموصوف بالسلامة يعني الحاجة السليمة اسمها سلام لما ربنا اتكلم عن ليلة القدر يا جماعة قال ايه
سلام هي حتى مطلع الفجر يعني الليلة دي سالمة من شيء معين. نبقى نشوفه بعدين لكن اللي يهمني دلوقتي هو ان سلام هي يعني سالمة هي يعني ليلة سالمة السلام قلنا اسم للموصوف بالسلامة زي سالم سلام زي سالم بالزبط
الفعل بتاع السلام السلامة يسلم سلاما وسلاما. سلمة ده فعل يسلم سلاما وسلاما. ده ده الكلمة بمشتقاتها كلها اهي السلامة الامن والامان السلامة الامن والامان والحصانة والاطمئنان. الحصانة يعني محصن
ده بيبقى سالم بيبقى سلام. لانه محصن من اي خطر والاطمئنان اللي عنده شعور بالسلام بيبقى مطمئن لانه محصن. هم وايضا بمعنى البراءة. براءة يعني سالم من العيوب. بريء من العيوب
تمام؟ يبقى السلام هو الموصوف بالامن يعني هو الامن. السلام هو الامن اللي ما فيش اي خطر عليه يهدده الله هو السلام ما فيش حاجة تهدد ربنا السلام هو المحصن
المطمئن من انه لا يصيبه مكروه ابدا. متأكد السلام هو البريء من اي عيب او نقص. يعني سالم من العيوب. تروح تعاين سيارة كده قبل ما تشتريها فتسأل فيها اي عيوب يردوا عليك يقولوا لأ سليمة سليمة يعني ايه؟ سالمة من كل شيء
بريئة من العيوب بريئة من الايه؟ من من المشاكل من اسماء الجنة دار السلام اتجنس مع دار السلام ربنا بيقول في سورة الانعام لهم دار السلام عند ربهم وهو وليهم بما كانوا يعملون. يعني لهم الجنة
ايضا في سورة يونس والله يدعو الى دار السلام ويهدي من يشاء الى صراط مستقيم ده لان الجنة سالمة من اي هموم واي مخاطر واي افات ما فيش فيها هموم
ما فيش في الجنة حزن ولا زعل. ما فيش حد باعد زعلان في الجنة خالص وامنة من اي مخاطر ما فيش ناس قاعدين في الجنة يقوموا وقع عليهم حاجة ما فيش الكلام ده
امنة من اي افات لا فيها فيروسات ولا فيها آآ بكتيريا ولا طعام ملوث يجيب اسهال ولا الكلام ده خالص ازا الجنة ما فيش فيها اي خوف من الحاجات دي
قلت له طب ما ده طبيعي لان الجنة مكان للمتعة والنعيم. هاقول لك لأ ده مش طبيعي ليه بقى في الدنيا مكان المتعة والنعيم بيبقى مليان هموم ومخاطر كمان. ازاي اقول لك انا ليه مش هموم لكن فيه احتمال خطر شديد
ده بالعكس ده كل ما زادت المتعة في مكان كل ما زادت المخاطر الناس من ساعة ما بتدخل مدينة الملاهي لغاية ما بتخرج وهي ايه بتضحك بتضحك ومبسوطة صح؟ اه بس الحادسة في مدينة الملاهي بموت
فيها مخاطر طيب رياضة القفز بالمظلات اللي هي الباراشوت. ماشي؟ متعة رهيبة والانسان طاير كده وشايف البلد كلها من فوق وبتاع والطاير كان زي العصفورة لكن الحادسة فيها موت اللي سايق بسرعة جدا مسلا علامتين كيلو في الساعة وبتاع بيبقى حاسس انه مبسوط اوي يعني هي يعني متعة لكن الحادسة ساعتها بموت
فكلما ازدادت المتعة في الدنيا كلما زادت المخاطر. الجنة دار السلام منتهى المتعة ومنتهى النعيم دون اي هموم واي مخاطر نهائي سلام. فمش من الطبيعي ان مكان النعيم ومكان المتعة يكون سالم اوي كده. لأ ده مش شيء طبيعي
تمام؟ طيب السلام ايضا يطلق على التحية التي آآ بنحيي بها بعض. المسلمين يحيوا بعض بالسلام اه القى عليهم السلام او سلم عليهم يعني قال لهم السلام عليكم. رجل اتى النبي صلى الله عليه وسلم فسلم عليه وهو يبول
يعني اثناء ما النبي عليه الصلاة والسلام كان بيتبول جه رجل وقال له السلام عليك يا رسول الله النبي عليه الصلاة والسلام لم يرد عليه حتى توضأ يعني انتهى من التبول ثم توضأ ثم اعتذر للرجل
ورد السلام عليه وقال له اني كرهت ان اذكر الله عز وجل الا على طهر مش قادر اقول لك وعليكم السلام ورحمة الله وبركاته الا وانا على طهر وانا متوضئ
ده دليل ان كلمة السلام اللي في السلام عليكم ذكر لله. يعني ايه؟ يعني هي اسم من اسماء الله طب معناها ايه لما اقول لحد السلام عليك لما اقول لحد الله عليك
معلقة معناها سلام الله عليك. السلام عليك. يعني سلام الله عليك. الله هو السلام ومنه السلام. فما فيش سلام الا من الله يبقى السلام عليكم يعني سلام الله عليكم. طيب احيانا الواحد ممكن يلقي السلام على انسان جلياط ما
ما تردش عليه لو حصل كده انت داخل وقلت واحد السلام عليكم بصينا كده من فوق لتحت كده وما ردش عليك تشعر بايه في ناس هتحزن ان الانسان ده يعني احتقرها
واستصغرها وما ردش عليها. عامل لي نفسه مشغول اوي اللي بيفهم المفروض يشعر بالسعادة الشديدة جدا لما الناس تتجليط وما تردش عليه ليه بقى ؟ هقول لكم ليه اسمع الحديث ده
قال رسول الله صلى الله عليه وسلم ان السلام اسم من اسماء الله وضعه الله في الارض فافشوه بينكم. ان الرجل اذا سلم على القوم فردوا عليه كانت له عليهم فضل درجة
اقول لكم عن ايه بعدين لانه ذكرهم السلام وان لم يرد عليه رد عليه من هو خير منه واطيب يعني واحد دخل على ناس قال لهم السلام عليكم فهم قالوا له وعليكم السلام ورحمة الله وبركاته
اخد ثوابهم لان هو اللي بالسلام تمام واستلم اسماء الله طيب ان لم يرد عليه ما ردوش عليه النبي بيقول رد عليه من هو خير من هو اطيب قال العلماء الملائكة هي اللي بترد عليه. وقال البعض الله هو الذي يرد عليه
فالمؤمن اللي يفهم هذا المعنى يفرح لو الناس اتجليت عليه وتكبرت عليه وما ردتش عليه اتجليط يعني تكبر اتعامل معه بجليطة يعني بتكبر مش ده يعني هي مش كلمة عربي يعني هي كلمة
فرعوني كده كلمة مصري. اهي طيب انا دلوقتي لو انا مؤمن بهزا الكلام ومؤمن بسنة النبي صلى الله عليه وسلم ومؤمن بهزا الحديث لما اقول لحد سلام عليكم ما يردش علي المفروض افرح
ان شا الله ما رد الاحسن منه رد الكلام ده كله احنا عارفينه على فكرة. لكن هل احنا مؤمنين به فعلا طب تعرف منين انت مؤمن بالكلام ده ولا مجرد معلومة انت عارفها
من شعورك لما الناس ما تردش عليك لو اتضايقت وحسيت ان انت برضو يعني اتهزأت واتكسفت يبقى انت لسة مش مؤمن بالكلام ده لكن لو فرحت يبقى انت مؤمن بهزا الكلام
وكل ما زادت فرحتك واستبشارك انهم ما ردوش عليك. الله ما هو الله اللي بيرد عليك. اهو الملائكة بترد عليك. ده مؤشر لدرجة ايمانك الشديد بهذا الكلام يا جماعة الكلام مش
هو مش مجرد كلام بنعرفه وخلاص المهم انت مشاعرك. مشاعر قلبك بتتفاعل ازاي مع هزا الكلام؟ وقت الجد بنبان على حقيقتنا دخل عمير بن وهب الجمحي على النبي صلى الله عليه وسلم قبل ما يسلم
وقال انعموا صباحا. كان النبي عليه الصلاة والسلام قاعد مع الصحابة وكانوا الانصار بدخل عليهم عمير ابن لعبة جماحية جاي من مكة هو جاي اصلا عشان يفك اسر ابنه. ابنه مأسور في بدر
فدخل النبي صلى الله عليه وسلم قاعد مع الصحابة قل لهم انعموا صلاحا. يعني صباح الخير او صباح النور على البنور. اي بقى اللي هو الكلام الدارج يعني قال النبي صلى الله عليه وسلم
قد اكرمنا الله بتحية خير من تحيتك يا عمير بالسلام تحية اهل الجنة النبي عليه الصلاة والسلام بيعمل دعوة معه على فكرة يعني عميرة ده جاي منزر كده ان هو جاي يفك اسر ابنه لكن هو كان جاي يقتل النبي صلى الله عليه وسلم
ودخل يصبح عليه والقصة معروفة لما النبي عليه الصلاة والسلام قال له ما جاء بك يا عمير؟ انت جاي ليه يا عمير؟ قال جئت لهذا الاسير الواد اللي عندكم ده ابني
الذي بين ايديكم فاحسنوا فيه. يعني عاملوني بالحسنى شوية ها عايزين كم اديكم لو آآ قرشين آآ ابتدى فدية واخده قال النبي صلى الله عليه وسلم فما بال السيف في عنقك! امال انت معلق السيف في عنقك ليه! انت جاي تحارب
قال قبحها الله من سيوف وهل اغنت شيئا؟ يعني هي دي السيوف دي. يعني هي يعني هي عملت لنا حاجة في بدر؟ لا سيوف وبتاع السيوف قال النبي اصدقني ما الذي جئت له
والحقيقة انت جاي ليه قال ما جئت الا لذلك انا مش جاي غير عشان كده انا جاي افك قصر الواد ابني قال النبي صلى الله عليه وسلم بل قعدت انت وصفوان ابن امية في الحجر
لا يا بابا انت قعدت انت وصفوان ابن امية في حجر اسماعيل جنب الكعبة فذكرتما اصحاب القليب من قريش. اتكلمت عن السبعين آآ قتيل بتوعكم اللي اتقتلوا في بدر اللي اللي انا دفنتهم في
وانت قلت لصفوان ابن امية لولا دين علي وعيال عندي لخرجت حتى اقتل اقتل محمدا يعني لولا ان انا علي ديون وعندي عيال انا كنت رحت قتلت محمد فتحمل لك صفوان ابن امية بدينك وعيالك
قال لك لأ رح اقتله ولك علي انا هاسد ديونك وانا هاربي عيالك واصرف عليهم على ان تقتلني له شرط انك تقتلني والله حائل بينك وبين ذلك. وربنا مش هيتركك تعمل كده
قال عمير بن وهب الجمحي اشهد انك رسول الله قد كنا يا رسول الله نكذبك بما انت تأتينا به من خبر السماء وما ينزل عليك من الوحي وهذا امر لم يحضره الا انا وصفوان
اسلم فيها عمير قال له ما حدش كان معي خالص. انا وصفوان بس انت ازاي عرفت دواء؟ اشهد انك رسول الله. ازاي احنا كنا بنكزبك فيما تأتي به من خبر السماء؟
ما فيش مخلوق يعرف الكلام اللي حصل بيني وبينه. نرجع لموضوع السلام طيب سلام عليكم. فيه ناس يا جماعة احنا بردو احنا عايزين الاسم دوا يغير فينا وعايزين الاسم دوة يبقى السبب في دخولنا الجنة. نحصيه ازاي؟ ما ينفعش تبقى انت بتتكسف
من كلمة السلام عليكم في ناس تتكسف تقول السلام عليكم. مم هاي باي صباح الخير. صباح النور. اتستبدلون الذي هو ادنى بالذي هو خير ربنا اعطانا طريقة ناخد بها ثواب. نقوم نستبدلها بطرق اخرى. ليس فيها ثواب. وعلى فكرة انت ممكن تقول صباح الخير على فكرة بس
السلام برضه السلام عليكم ورحمة الله. صباح الخير يا جماعة. ما فيش مشاكل. لكن ليه ليه ناس تخجل انها تقول السلام عليكم يعني دي مشكلة آآ عقد نفسية فيه ناس مش عايزة تزهر انها مسلمين
فتحول تغير شكلها تغير طريقة كلامها السلام له قيمة كبيرة سلام وتحية الله لعباده المؤمنين. يعني الله سبحانه وتعالى بيسلم على المؤمنين بكلمة السلام عليكم وده حديث في البخاري ومسلم
اتى جبريل النبي صلى الله عليه وسلم فقال يا رسول الله هذه خديجة قد اتت معها اناء فيه ايدام او قال طعام وشراب فاذا هي اتتك فاقرأ عليها السلام من ربها ومني
يعني بيقولوا خديجة جاية هناك اهي. على فكرة هي معها اناء جايبة لك فيه اكل لما توصل قل لها ربك بيقول لك السلام عليكم. وجبريل يقول لك السلام عليكم يعني ربنا ارسل سلامه للسيدة خديجة
والسلام ايضا هو تحية اهل الجنة ربنا بيقول تحيتهم يوم يلقونه سلام واعد لهم اجرا كريما. في الجنة احنا بنسلم بالسلام. التحية بتاعتنا هي السلام قال ايضا في سورة يونس دعواهم فيها سبحانك اللهم وتحيتهم فيها سلام
ثواب القاء السلام ومصافحة الناس. مصافحة المسلمين لبعض كبير لدرجة لا تتخيلوها ورد في حديث النبي صلى الله عليه وسلم ان المؤمن اذا لقي المؤمن فسلم عليه واخذ بيده فصافحه تناثرت خطاياهما كما يتناثر
الشجر يعني انتم متخيلين يا جماعة النبي بيقول ايه؟ لو مؤمن قابل مؤمن وقال له السلام عليكم وخد ايده بيصافحه كده. بيسلم عليه بس كده الخطايا بتاعتهم هم الاتنين تتناثر زي ما بيقع كده ورق الشجر
الواحد لازم يسأل نفسه هو ليه ربنا حاطط سواب كبير اوي كده على حاجة بسيطة جدا لدرجة يعني ممكن انسان يظن ان الاحاديث دي غير صحيحة من كتر ما فيها يعني يشعر فيها بالمبالغة الشديدة. يعني ليه حاجة بسيطة اوي كده يبقى عليها سواب كبير اوي كده
وبعد كده تكتشف انها لا احاديس صحيحة ده معناه ايه ده دليل رحمة ربنا ده بقى عكس بالزبط اللي بيقول بيقولوه الملاحدة ان المسلمين دول عندهم اله متربص منتزر بس يدخل
النار خلقهم عشان يدخلهم النار. لا ابدا. لو كان كده ما كانش قال لنا على حاجات وافكار بسيطة جدا مش هتكلفنا حاجة وناخد بها سواب يبقى ازاي اله متربص؟ بالعكس
ده اله يريد انه يدخلنا الجنة تمام؟ طيب ثانيا انتقد تكون شايف ان دي حاجة بسيطة لقاء السلام ده حاجة بسيطة ما لهاش وزن كبير بينما هي لها وزن كبير جدا بس انت مش عارف حكمة ربنا اللي خلقك وخلق الناس
الله سبحانه وتعالى يريد ان يرى العلاقات بين الناس علاقات طيبة. كلها سلام وحب ومودة ورحمة اعمال كثيرة جدا يراها الانسان بسيطة وهي عند الله كبيرة سواء اعمال صالحة او معاصي
احيانا نستهين ببعض السيئات ولا نعلم انها عند الله كبيرة. واحيانا نستهين ببعض الاعمال الصالحة ولا نعلم انها عند الله كبيرة ايضا. اعمال عظيمة جدا يعني. خلاص نتوقف هنا الليلة ونستكمل في الحلقة القادمة باذن الله
اني داع فامنوا اللهم انت ربنا خلقتنا ونحن عبيدك واماؤك وابناء عبيدك وامائك نواصينا بيدك ماض فينا حكمك. عدل فينا قضاؤك اللهم ربنا رب السماوات ورب الارض ورب كل شيء ومليكه فالق الحب والنوى. منزل التوراة
والانجيل والقرآن العظيم نعوذ بك من شر كل دابة انت اخذ بناصيتها انت الاول فليس قبلك شيء. وانت الاخر فليس بعدك شيء. وانت الظاهر فليس فوقك شيء. وانت الباطل فليس دونك شيء. اقض عنا الدين واغننا من الفقر
اللهم انت الله لا اله الا انت انت الغني ونحن الفقراء اليك اللهم اغننا بالافتقار اليك. ولا تفقرنا بالاستغناء عنك. نعوذ بك من الفقر الا اليك. ومن تذللي الا بين يديك. اكفنا بحلالك عن حرامك واغننا بفضلك عمن سواك. اللهم
ما امسى بنا من نعمة او باحد من خلقك. فمنك وحدك لا شريك لك. فلك الحمد ولك الشكر. يا رب ربنا لك الحمد كما ينبغي لجلال وجهك وعظيم سلطانك. ربنا اغفر لنا ذنوبنا كلها. دقها
انها اولها واخرها. علانيتها وسرها. ما قدمنا منها وما اخرنا. ما اسررنا من وما اعلنا وما انت اعلم به منا. وادخلنا في رحمتك وانت ارحم الراحمين ربنا انا نعوذ بك من همزات الشياطين ونعوذ بك ربنا ان يحضرونا. وتب علينا انك انت التواب
تواب الرحيم. اللهم اعزنا بطاعتك ولا تذلنا بمعصيتك. حسن اخلاقنا بالصفات الجميلة والاخلاق الكريمة اللهم انا نسألك حبك وحب من يحبك وحب كل عمل يقربنا الى حبك. اللهم كما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احي
قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك اجسادنا واجعل حبنا كله لك وسعينا كله في مرضاتك اللهم اجعلنا ممن احصوا اسماءك الحسنى وبلغتهم بها جنتك. اللهم اجعل القرآن الكريم ربيع قلوبنا
ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون
فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه عيد بنصرك المرابطين في الارض المباركة فلسطين يا حي يا قيوم برحمتك نستغيث. اللهم سدد رميهم وخيب رمي عدوهم. اللهم سدد رميهم
وخيب رمي عدوهم. اللهم سدد رميهم وخيب رمي عدوهم. اللهم انك ان تنصرهم تنصر اوليائك على اعدائك. اللهم اهدهم واهد بهم واجعلهم سببا وسبيلا لمن اهتدى. ارحم شهداءهم. داوي جرحاهم
عافي مرضاهم. وحد صفوفهم. احفظهم من بين ايديهم ومن خلفهم. واذن لكتابك ان يحكم ولشريعتك ان تسود واجعل نصرك لهم اية يرفع بها لواء الاسلام. نكس راية عدوهم. اللهم ازل دولة الصهاينة
واجعلهم لكل ظالم عبرة. اللهم كن مع اخواننا في تركستان الشرقية وفي الشام وفي كشميرا وفي الهند. اللهم انصر من نصرهم واخذل من خذلهم. وطهر المسجد الاقصى من الدنس فانهم لا يعجزونك. اللهم احفظ المسلمين من الزلازل
الغرق والهدم والامراض. اللهم يا من جعلت النار بردا وسلاما على ابراهيم. اجعل السجن بردا وسلاما على عبادك المأسورين وايماءك المأسورات. انس وحشتهم. عجل بفرجهم. احسن خلاصهم. فرج كربهم. كن مع المبتلين من عبادك
المهجرين من ديارهم. ضاعف ثوابهم ثبتهم على دينك. ان كانوا جياعا فاطعمهم، ان كانوا حفاة فاحملهم ان كانوا عراة فاكسهم. ان كانوا مرضى فعافهم وان كانوا مقهورين فانصرهم. واشف صدور عبادك مما
من ظلمهم وارهم فيه يوما كاليوم الذي شققت فيه البحر لموسى وهارون واغرقت فيه عدوك وحسبنا الله ونعم الوكيل اللهم اشف مرضانا واهدي شبابنا وارض عنا ورضنا واجمعنا في ظل عرشك يوم لا ظل الا ظلك. واسقنا من يد سيدنا
محمد شربة هنيئة لا نظمأ بعدها ابدا. ولا تحرمنا لذة النظر الى نور وجهك الكريم. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على
دعواتك وتعاهدت على نصرة شريعتك. فوثق اللهم رابطتها وادم ودها. واهدها املها واملأها بنورك الذي لا يحبو واشرح صدورها بفيض الايمان بك وجميل التوكل عليك. واحيها يا رب انا بمعرفتك وامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله ونراكم غدا بازن الله في نفس هذا الموعد. ان كنا من اهل الدنيا